Karoş Teha
Karoş Teha (tîpguhêzî Karosh Taha ); (jdb. 1987 li Zaxo, Başûrê Kurdistanê) nivîskareke kurd-alman e. Wê ji bo nivîsên xwe gelek xelat wergirtine, di nav de Xelata wêjeyî a Hohenemsê  û Bûrsa Rolf Dieter Brinkmann.

Jiyan 
Karoş Teha di sala 1997 de bi dê û bavê xwe re hat Almanyayê, li wir li Duisburgê mezin bû - ji deh salan zêdetir tenê bi statuya "hîştin".Ji ber ku karê nivîskariyê di destpêkê de ji bo statûya wê pir xeternak xuya bû, wê li Zanîngeha Duisburg-Essen û li Dewletên Yekbûyî bi bûrsek mamostetiyê qedand.Wê li lîse li Essenê ji bo zimanê îngilîzî û dîrokê mamoste xebitî, piştî romana xwe ya yekem wekî wek  mamosteyek cîgir xebitî û di sala 2021an de bi tevahî dev ji mamostetiyê berda. Romana wê ya pêşîn Beschreibung einer Krabbenwanderung ( Danasîna koçberiya kevjalan ), ku li ser bingeha kurteçîroka Displaced persons ( Kesên jicîhûwarkirî )  hatî çêkirin, ji hêla weşanxaneya DuMont Buchverlag ve di sala 2018 de hate çapandin. Nivîskar di wê de çîroka malbateke kurd a ku her diçe ji hev dûr ketiye vedibêje.Vebêjerê kesê yekem Sanaa di navbera "serbestî û kontrolkirina civakî" de diqelişe û bi "nerazîbûna" pêkhateyên malbata koçber re rû bi rû dimîne. Guhertoya şanoya radyoyê ya romana wê di sala 2021an de li ser WDR3 û COSMO hate weşandin.

Romana wê Im Bauch der Königin ( Di zikê keybanûyê de ) , ku di sala 2021an de hat çapandin, wekî "pirtûkek zivirî" hatiye sêwirandin: du çîrokên vebijêrk ên li ser karakterê sereke yê nekonvansîyonel Shahira - ku ji gelek peymanan diqete - û - wekî di romana yekem de - li ser jiyana kuji aliyê civakeke kurd-almanî ve li rûniştgeheke xaniyên  bilind tê gotin. 

Karoş Teha ji bilî Sandra Cisneros, Max Frisch jî wekî îdolên wêjeyî bi nav dike.

Xelat 

 2018: Xelata piştgiriyê ya eyaleta Nordrhein-Westfalen ji bo hunermendên ciwan
 2018:Berendamî ji bo Xelata Ulla Hahn
 Berendamî ji bo Xelata wêjeyî ya Kranichsteinê
 2018: Bûrsa Kolokyûma wêjeyî ya Berlînê
 2019: Bûrsa-Heinrich-Heine
 Bûrsa berhemê ya  Kunststiftung NRW
 2019: Xelata wêjeyî a Hohenemsê
 2019: Bûrsa Deutscher Literaturfonds
 2019: Bûrsa Rolf Dieter Brinkmann
 2020: Xelata wêjeyî ya Horst Bingel  ji bo "çavdêriya xwe ya rexneyî û di heman demê de bi giranî li ser civaka me"
 2021: Madalyaya Alfred Döblin, bi taybetî ji bo romana Im Bauch der Königin

Berhemên wê 

 Beschreibung einer Krabbenwanderung .DuMont Buchverlag, Köln 2019, ISBN 978-3-8321-6481-2.
 Im Bauch der Königin.DuMont Buchverlag, Köln 2020, ISBN 978-3-8321-8394-3.

Çavkanî

Girêdan 

 

Jidayikbûn 1987
Kesên ji Zaxoyê
Jinên kurd
Nivîskarên kurd